b'\n_START_ARTICLE_\nAsko Kilpinen\n_START_PARAGRAPH_\nAsko Olavi Kilpinen (s. 6. syyskuuta 1938 Ruokolahti) on suomalainen prikaatikenraali, joka toimi muun muassa Hangon Rannikkopatteriston ja Suomenlinnan rannikkorykmentin komentajana._NEWLINE_Kilpinen syntyi metallimies Hugo Kilpisen (kaatui vuonna 1940) ja Elli Naukkarisen perheeseen. H\xc3\xa4nen puolisonsa vuodesta 1962 on Oili Tonttila._NEWLINE_Kilpinen tuli ylioppilaaksi Tehtaanpuiston yhteiskoulusta 1958, Sotakorkeakoulusta h\xc3\xa4n valmistui 1975. Kilpinen toimi opetusupseerina Kotkan rannikkopatteristossa 1962, opetusupseerina ja linnakkeen p\xc3\xa4\xc3\xa4llikk\xc3\xb6n\xc3\xa4 Russar\xc3\xb6ss\xc3\xa4 vuodesta 1962 ja \xc3\x96r\xc3\xb6ss\xc3\xa4 vuodesta 1965. Hangon Rannikkopatteriston toimistop\xc3\xa4\xc3\xa4llikk\xc3\xb6 h\xc3\xa4n oli vuodesta 1968 ja Rannikkotykist\xc3\xb6koulun opettaja vuodesta 1975. Kilpinen toimi P\xc3\xa4\xc3\xa4esikunnassa toimistoesiupseerina vuodesta 1976 ja patteriston komentajana Suomenlinnan rannikkotykist\xc3\xb6rykmentiss\xc3\xa4 vuodesta 1979 sek\xc3\xa4 sitten uudestaan P\xc3\xa4\xc3\xa4esikunnassa, toimistop\xc3\xa4\xc3\xa4llikk\xc3\xb6n\xc3\xa4 vuodesta 1981. Hangon Rannikkopatteriston komentaja h\xc3\xa4n oli vuodesta 1984, Sotakorkeakoulun linjajohtaja vuodesta 1986, Suomenlinnan rannikkorykmentin komentaja vuodesta 1987, sotilasasiamies Prahassa ja Bonnissa vuodesta 1991 sek\xc3\xa4 Vaasan sotilasl\xc3\xa4\xc3\xa4nin komentaja vuodesta 1995, ennen eroamistaan vakinaisesta palveluksesta 1998._NEWLINE_Kilpinen ylennettiin v\xc3\xa4nrikiksi 1960, luutnantiksi 1962, yliluutnantiksi 1965, kapteeniksi 1968, majuriksi 1975, everstiluutnantiksi 1981, everstiksi 1987 ja prikaatikenraaliksi 1996.'